BVB Aprecieri pe linie pentru indici
*	Acțiunile FP - pe prima treaptă în topul rulajului 

Indicii Bursei de Valori București (BVB) au avut creșteri pe linie, în ședința de tranzacționare de ieri, într-o zi cu aprecieri ale piețelor europene. Indicele BET, al celor mai lichide douăzeci de titluri ale bursei noastre, a avut un avans de 0,6%, până la 17.028 de puncte, în vreme ce indicele BET-FI, al SIF-urilor plus Fondul Proprietatea, a avut un avans de 0,4%, la 63.014 puncte.